**RÁMCOVÁ ZMLUVA**

**o poskytovaní upratovacích a dezinfekčných služieb**

*uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov*

*(ďalej len „****zákon o verejnom obstarávaní****'') a podľa*

*§ 269ods. 2. Zákona č. 513/1991 Zb. Obchodného zákonníka v znení neskorších predpisov*

*(ďalej len „****Obchodný zákonník****")*

(ďalej len „**Zmluva**" v príslušnom gramatickom tvare)

medzi zmluvnými stranami:

Objednávateľ:

**Názov : Univerzitná nemocnica Bratislava**

Sídlo : Pažítková 4, 821 01 Bratislava

IČO : 31 813 861

Štatutárny orgán : Rada riaditeľov

Bankové spojenie : Štátna pokladnica

Číslo účtu : SK58 8180 0000 0070 0027 9808, SWIFT (SPSRSKBAXXX)

Zriadený : Rozhodnutím MZ SR č. M/5694/2/2002, SP/6853/2002/Var zo dňa 18.12.2002 v platnom znení

(ďalej len ako „**Objednávateľ**“ alebo ,,**UNB**“)

**Dodávateľ:**

**Názov : ...................**

Sídlo : .........................

IČO : ...................

Štatutárny orgán : ................

Číslo účtu : SK ..................................................

Spoločnosť je zapísaná v Obchodnom registri Okresného súdu ..............., odd.: Sro, vl. č. .............................

(ďalej len ako „**Dodávateľ**“)

|  |
| --- |
| (ďalej Objednávateľ a Dodávateľ spolu aj ako **„Zmluvné strany“** samostatne aj ako ,,**Zmluvná strana**“) |

**Preambula**

Zmluvné strany uzatvárajú túto Zmluvu s úspešným uchádzačom realizovaného verejného obstarávania postupom nadlimitnej verejnej súťaže podľa § 66 ods. 7 zákona o verejnom obstarávaní, za podmienok ďalej v Zmluve dohodnutých.

**Článok I.**

**Predmet dohody**

1. Predmetom tejto Zmluvy je dojednanie zmluvných podmienok – vzájomných práv a povinností pri odplatnej spolupráci Zmluvných strán, ktorá sa týka komplexných upratovacích, čistiacich a dezinfekčných služieb poskytnutých Dodávateľom Objednávateľovi, t.j. na pracoviskách Objednávateľa v celkovom rozsahu 198 473,53 m2 vnútorných priestorov, a 45 724,50 m2 vonkajších priestorov v zmysle **príloh** tejto Zmluvy, a to v súlade s hygienickými požiadavkami zodpovedajúcimi potrebám zdravotníckeho zariadenia a v súlade s aktuálne platnou legislatívou.
2. Predmetom tejto Zmluvy je záväzok Dodávateľa zabezpečiť v rozsahu a za podmienok dohodnutých v tejto Zmluve a jej dodatkoch pre Objednávateľa nižšie uvedené služby podľa požiadaviek Objednávateľa, a to:
* pravidelné komplexné upratovacie, čistiace a dezinfekčné služby na pracoviskách Objednávateľa, ktorými sú:
1. **Nemocnica Ružinov,** Ružinovská 6, 82606 Bratislava,
2. **Nemocnica sv. Cyrila a Metoda,** Antolská 11, 85107 Bratislava, Petržalka,
3. **Nemocnica akademika Ladislava Dérera,** Limbová 5, 833 05 Bratislava, Kramáre,
4. **Nemocnica Staré Mesto,** Mickiewiczova 13, 81369 Bratislava,
5. **Špecializovaná geriatrická nemocnica Podunajské Biskupice,** Krajinská 91, 82556 Bratislava

(ďalej spoločne len ako ,,**Pracoviská Objednávateľa**“ alebo ,,**Miesto vykonávania služieb**“)

* vynášanie komunálneho a nebezpečného odpadu do kontajnerov určených na zber takéhoto odpadu, separovanie zvlášť nebezpečného odpadu a správne označovanie všetkých vriec s odpadom podľa tejto Zmluvy,
* dodávanie plastových vriec podľa tejto Zmluvy slúžiacich na vynášanie odpadu,
* dodávanie čistiacich a dezinfekčných prostriedkov, odevov a ostatných pracovných pomôcok za účelom plnenia Predmetu zmluvy,
* dodávanie technického vybavenia nevyhnutného pre zabezpečenie požadovaných služieb
* na epidemiologicky rizikových pracoviskách je povinný Dodávateľ na základe dohody s Objednávateľom realizovať služby pomocou techniky predmáčaných mopov alebo zmiešavačov dezinfekčných prostriedkov.

(ďalej len ,,**Predmet zmluvy**“ alebo ,,**Služby**“)

1. Skutočný **rozsah** (výmera/počet kusov), **presná špecifikácia priestorov**, podľa jednotlivých pracovísk Objednávateľa, **periodicita, časový harmonogram a rozpis požadovaných úkonov** pravidelných Služieb je uvedený v **Prílohe č. 1***„Harmonogram a rozsah pravidelných upratovacích, čistiacich a dezinfekčných služieb“* tejto Zmluvy, ktorá tvorí jej nedeliteľnú súčasť (ďalej len „**Harmonogram**"). **Dezinfekčný program Dodávateľa** je **Prílohou č. 3** tejto Zmluvy a tvorí jej neoddeliteľnú súčasť. Dezinfekčný program Dodávateľa musí byť vopred schválený Objednávateľom a jeho zmena je možná na základe dohody oboch Zmluvných strán podľa tejto Zmluvy. Dezinfekčný program musí byť vypracovaný v súlade s Vyhláškou MZ SR č. 553/2007 Z.z. vrátane minimálnej frekvencie výkonu prác. Dezinfekčný program musí obsahovať aj také dezinfekčné prostriedky, ktorých pracovné roztoky sú účinné aj na mikroorganizmy s epidemiologicky významnými mechanizmami rezistencie v súlade s Odborným usmernením MZ SR č. (18/2014) pre diagnostiku a protiepidemické opatrenia pri výskyte bakteriálnych pôvodcov infekčných ochorení s klinicky a epidemiologicky významnými mechanizmami rezistencie vrátane Clostridium difficile.
2. Objednávateľ je oprávnený kedykoľvek počas platnosti Zmluvy jednostranne písomne **meniť** rozsah, periodicitu a rozpis požadovaných úkonov pravidelných Služieb uvedených v tomto článku tejto Zmluvy a v Prílohe č. 1 a/alebo v Prílohe č. 2 tejto Zmluvy na Pracoviskách Objednávateľa, v súlade so zákonom o verejnom obstarávaní, v prípadoch, kedy sa po uzavretí Zmluvy zmenia východiskové podklady rozhodujúce pre uzavretie Zmluvy, alebo vzniknú nové požiadavky Objednávateľa. Dodávateľ sa zaväzuje zmenu rozsahu Služieb podľa tohto odstavca akceptovať. Oznámenie o zmene rozsahu Služieb bude obsahovať aj dátum, od kedy predmetná zmena nadobudne účinnosť, pričom Objednávateľ je povinný túto zmenu oznámiť Dodávateľovi aspoň 1 kalendárny mesiac pred nadobudnutím jej účinnosti.
3. Aktualizácia príloh tejto Zmluvy si vyžaduje súčinné riešenie vedúcich pracovníkov na jednotlivých pracoviskách Objednávateľa s Dodávateľom z dôvodu, že v tejto súvislosti je nevyhnutné:
* špecifikovať vonkajšie a vnútorné priestory u Objednávateľa, vrátane špecifikácie jednotlivých miestností/priestorov,
* definovať nákladové strediská jednotlivých pracovísk Objednávateľa,
* definovať inventár jednotlivých miestností,
* určiť frekvenciu čistenia a dezinfekcie jednotlivých miestností s ohľadom na inventár v súlade s aktuálne platnou legislatívou.

Obsahom príloh tejto Zmluvy bude aj cena za výkon uvedená na konkrétnu položku.

1. Objednávateľ sa zaväzuje riadne poskytnuté pravidelné prevziať a zaplatiť cenu vo výške a spôsobom uvedeným v príslušnom článku II. tejto Zmluvy.

**Článok II**

**Cena predmetu zmluvy, platobné podmienky**

1. Cena za poskytované Služby v zmysle tejto Zmluvy je stanovená dohodou v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon o cenách v znení neskorších predpisov, podľa cenovej kalkulácie uvedenej v **Prílohe č. 4** ktorá je neoddeliteľnou súčasťou tejto Zmluvy.
2. Takto dohodnutá cena za poskytované Služby podľa tejto Zmluvy je maximálna a zahŕňa v sebe všetky nevyhnutné a účelne vynaložené náklady Dodávateľa súvisiace s plnením predmetu Zmluvy. Zvýšenie maximálnej ceny počas doby platnosti Zmluvy nie je prípustné.
3. Celková cena za poskytované pravidelné Služby podľa tejto Zmluvy vrátane jej neoddeliteľných príloh za celé obdobie trvania Zmluvy je Zmluvnými stranami dohodnutá vo výške**...................** EUR bez *DPH (doplní uchádzač)*. Výška príslušnej sadzby DPH je **20%, ............. EUR *(doplní uchádzač)***. Celková cena za poskytované pravidelné Služby podľa predchádzajúcej vety za celé obdobie trvania zmluvy vrátane DPH je Zmluvnými stranami dohodnutá vo výške **................. EUR *(doplní uchádzač)*.**
4. Zmluvné strany sa dohodli a súhlasia, že výška ceny sa vypočítava v závislosti od množstva poskytnutých Služieb podľa Harmonogramu za podmienok uvedených v odseku 5 a/alebo ods. 7 tohto článku Zmluvy. Objednávateľ nebude poskytovať Dodávateľovi preddavky na plnenie predmetu zmluvy v zmysle tejto Zmluvy.
5. Cena za poskytované pravidelné Služby bude Dodávateľom vyúčtovaná faktúrou vždy do 10. dňa nasledujúceho mesiaca po mesiaci, v ktorom bol Predmet zmluvy poskytnutý, podľa skutočne poskytnutých Služieb Objednávateľovi. Právo vyúčtovať Služby podľa predchádzajúcej vety vzniká Dodávateľovi po overení a odsúhlasení vecnej a kvalitatívnej správnosti rozsahu poskytnutých pravidelných Služieb povereným zamestnancom Objednávateľa, t.j. podpísaním jednotlivých formulárov prevzatia Služieb. Formulár prevzatia služieb bude vyhotovený dvojmo, jedenkrát bude následne priložený k faktúre Dodávateľa a jedenkrát pre Objednávateľa. Takéto odsúhlasenie vecného plnenia Služieb musí byť Objednávateľom odsúhlasené v lehote **do 5 pracovných dní kalendárneho mesiaca** nasledujúceho po mesiaci, v ktorom boli Služby skutočne poskytnuté. Faktúra musí mať všetky náležitosti riadneho daňového dokladu. Zmluvné strany sa dohodli, že splatnosť jednotlivých faktúr bude 60 kalendárnych dní odo dňa ich doručenia.
6. Zmluvné strany sa dohodli, že **prílohou každej faktúry** vystavenej Dodávateľom v zmysle ods. 5 tohto článku bude konečný, presný a schválený prehľad rozsahu poskytnutých pravidelných Služieb, ktoré Dodávateľ pre Objednávateľa poskytol v príslušnom kalendárnom mesiaci, za ktorý sa faktúra, prípadne osobitná faktúra, vystavuje.
7. Pre účely tejto Zmluvy sa za doručenie každej faktúry považuje jej doručenie Objednávateľovi na adresu Objednávateľa uvedenú v záhlaví tejto Zmluvy a jej dodatkoch alebo jej osobné odovzdanie do podateľne Objednávateľa potvrdené jeho príjmovou pečiatkou.
8. Objednávateľ má právo vrátiť Dodávateľovi na opravu alebo doplnenie faktúru, ktorá nemá všetky náležitosti daňového dokladu alebo je vystavená nesprávne, neobsahuje dohodnuté prílohy, alebo fakturované množstvá nebudú zodpovedať reálne poskytnutému objemu Služieb, pričom sa zastaví plynutie lehoty splatnosti. Nová lehota splatnosti začne plynúť od doručenia riadne opravenej, resp. doplnenej faktúry, prípadne osobitnej faktúry Objednávateľovi.
9. Náklady na energie spotrebované v súvislosti s plnením Predmetu zmluvy (elektrická energia a voda) znáša Objednávateľ.
10. Cenu v zmysle tohto článku Zmluvy nie je možné prekročiť okrem prípadov, keď dôjde k zmene zákonnej sadzby DPH.
11. Cena za poskytnuté Služby bude Objednávateľom zaplatená z jeho vlastných finančných zdrojov bezhotovostným bankovým prevodom peňažných prostriedkov na účet Dodávateľa, ktorý je špecifikovaný v záhlaví tejto Zmluvy. Cena za poskytnuté Služby alebo jej časť sa považuje za zaplatenú dňom pripísania peňažných prostriedkov na účet Dodávateľa. Objednávateľ sa zaväzuje používať pri úhradách ako variabilný symbol číslo faktúry.
12. Zmluvné strany sa dohodli, že v prípade omeškania Objednávateľa so zaplatením ceny za poskytnuté Služby v zmysle ustanovení tohto článku, je Dodávateľ oprávnený uplatniť voči Objednávateľovi úroky z omeškania dohodnuté medzi Zmluvnými stranami vo výške 0,01 % denne zo sumy ceny za poskytnuté Služby, so zaplatením ktorej je Objednávateľ v omeškaní podľa zmluvne dohodnutých podmienok, pokiaľ sa Zmluvné strany nedohodnú na predĺžení termínu splatnosti v riadne odôvodnených prípadoch.
13. Dodávateľ nie je oprávnený postúpiť akúkoľvek svoju pohľadávku z tejto Zmluvy na tretiu osobu bez predchádzajúceho písomného súhlasu Objednávateľa. Písomný súhlas Objednávateľa s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. Právny úkon, ktorým budú postúpené pohľadávky Dodávateľa v rozpore s týmto ustanovením je podľa § 39 zákona č. 40/1964 Zb. – Občiansky zákonník v znení neskorších predpisov neplatný.

**Článok III**

**Miesto plnenia**

Miestom plnenia Zmluvy sú všetky Pracoviská Objednávateľa podľa čl. I ods. 2 tejto Zmluvy.

**Článok IV**

**Účinnosť, trvanie a spôsob ukončenia zmluvy**

1. Zmluva sa uzatvára na dobu určitú, a to na dobu 48 mesiacov odo dňa nadobudnutia účinnosti Zmluvy alebo do vyčerpania finančného limitu uvedeného v čl. II., ods. 3 tejto Zmluvy, podľa toho, ktorá z týchto skutočností nastane skôr. Zmluva sa stáva platnou dňom jej podpísania obidvoma Zmluvnými stranami a účinnosť nadobúda dňom nasledujúcim po dni jej zverejnenia v zmysle § 47a ods. 1 OZ v Centrálnom registri zmlúv [www.crz.gov.sk](http://www.crz.gov.sk), nakoľko ide o povinne zverejňovanú zmluvu v zmysle § 5a ods. 1 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Zmluvu je možné ukončiť pred uplynutím dohodnutej doby platnosti vzájomnou dohodou Zmluvných strán, vypovedaním Zmluvy, odstúpením od Zmluvy v zmysle príslušných ustanovení Obchodného zákonníka a tejto Zmluvy alebo zánikom jednej zo Zmluvných strán.
3. Vypovedať Zmluvu je oprávnená ktorákoľvek Zmluvná strana v písomnej forme aj bez udania dôvodu v šesť (6) mesačnej výpovednej dobe. Výpovedná doba začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej Zmluvnej strane.
4. Dôvodom ukončenia Zmluvy odstúpením zo strany Dodávateľa je:
* omeškanie Objednávateľa s úhradou príslušnej faktúry po dobu dlhšiu ako tri (3) kalendárne mesiace po jej splatnosti alebo
* neposkytnutie súčinnosti Objednávateľa Dodávateľovi pri plnení Predmetu zmluvy, v dôsledku čoho sa podstatným spôsobom sťažilo, resp. obmedzilo plnenie povinností Dodávateľa alebo sa toto plnenie znemožnilo.
1. Dôvodom ukončenia Zmluvy odstúpením zo strany Objednávateľa je:
* neposkytnutie Služieb, resp. len časti Služieb, Dodávateľom Objednávateľovi v zmysle Zmluvy po dobu dlhšiu ako 2 kalendárne dni nasledujúce po sebe, zavinené Dodávateľom, pričom Objednávateľ je povinný Dodávateľa na túto skutočnosť písomne upozorniť bez zbytočného odkladu po jej zistení.
* podstatné porušenie Zmluvy Dodávateľom. Za podstatné porušenie tejto Zmluvy sa považuje, ak Dodávateľ vedel v čase uzavretia Zmluvy alebo v tomto čase bolo rozumné predvídať s prihliadnutím na účel Zmluvy, ktorý vyplynul z jej obsahu alebo z okolností, za ktorých bola Zmluva uzavretá, že Objednávateľ nebude mať záujem na plnení povinností pri takom porušení Zmluvy Dodávateľom. Za podstatné porušenie Zmluvy Dodávateľom sa na účely tejto Zmluvy považuje každé porušenie Zmluvy, o ktorom to ustanovuje táto Zmluva, ako aj každé a akékoľvek porušenie povinnosti Dodávateľa uvedenej v ktoromkoľvek bode uvedenom v **čl. V, VI, VII, VIII** tejto Zmluvy.
1. V prípade odstúpenia je odstupujúca strana povinná písomne oznámiť druhej Zmluvnej strane dôvod odstúpenia od Zmluvy s tým, že platnosť tejto Zmluvy končí posledným dňom kalendárneho mesiaca nasledujúceho po mesiaci, v ktorom bolo oznámenie o odstúpení od Zmluvy doručené druhej Zmluvnej strane.
2. Objednávateľ si vyhradzuje právo odstúpiť od zmluvy, ak mu nebudú poskytnuté finančné prostriedky na predmet plnenia tejto Zmluvy zo strany zriaďovateľa, Ministerstva zdravotníctva SR.

**Článok V**

**Zodpovednosť za vady plnenia a škodu**

1. Dodávateľ zodpovedá za škodu spôsobenú vadami, chybami a/alebo inými nedostatkami Služieb, svojho plnenia (ďalej len „**vady**") v plnom rozsahu po celú dobu platnosti Zmluvy. Za vady sa považujú najmä oneskorené, neúplné, nedostatočné, nekvalitné Služby, resp. poskytnutie Služieb v rozpore s Predmetom zmluvy.
2. Dodávateľ vyhlasuje, že uzavrel zákonné poistenie pre možné vzniknuté škody pri plnení Predmetu zmluvy. Dodávateľ je povinný predložiť Objednávateľovi v lehote najneskôr do 10 kalendárnych dní od uzatvorenie tejto Zmluvy úradne overenú kópiu dokladu preukazujúceho uzatvorené poistenie zodpovednosti za škodu vzniknutú s výkonom činností Dodávateľa Objednávateľovi, s platnosťou po celú dobu trvania tejto Zmluvy, na poistnú sumu minimálne 2 200 000,- EUR.
3. Objednávateľ sa zaväzuje poveriť preberaním a kontrolou poskytovaných Služieb svojich zamestnancov a ich zástupcov (predovšetkým epidemiológa Objednávateľa za príslušné pracovisko Objednávateľa, vedúce sestry jednotlivých kliník/oddelení/ambulancií Objednávateľa, manažérky pre ošetrovateľstvo za jednotlivé pracoviská Objednávateľa, správcov nemocníc za verejné priestory, a pod.), ktorí budú zodpovedať za kvantitatívne a kvalitatívne prevzatie poskytovaných Služieb, podľa jednotlivých priestorových vymedzení a priebežnú kontrolu poskytovaných Služieb, (ďalej len „**poverený zamestnanec Objednávateľa**“).
4. V prípade, že poverený zamestnanec Objednávateľa zistí, že pri poskytovaní Služieb došlo k vadnému plneniu zo strany Dodávateľa, alebo v prípade kontrolných zistení vykonaných u Objednávateľa príslušným kontrolným úradom vo vzťahu k vykonávaným upratovacím, čistiacim a dezinfekčným prácam budú zistené nedostatky, je Objednávateľ povinný reklamáciu telefonicky oznámiť a následne vyznačiť do knihy reklamácií. Reklamácie týkajúce sa vád, organizácie práce alebo iných technologických otázok sa oznamujú telefonicky poverenému zamestnancovi Dodávateľa a následne sa zapisujú do knihy reklamácií najneskôr do 24 hodín od ich zistenia, ak to nie je možné, tak do 48 hodín od ich zistenia.
5. Predmetom reklamácie Objednávateľa voči Dodávateľovi môže byť aj mesačná analýza vyplnených formulárov F/NEZ - 128 - Mesačné hodnotenie výkonu upratovacích prác v nemocnici (na pracovisku Objednávateľa), ktorý je prílohou IN - 15 - Dezinfekčný program UNB, a ktoré analyzujú manažérky pre ošetrovateľstvo Objednávateľa na jednotlivých pracoviskách Objednávateľa ako aj vyplnených formulárov F/ NEZ-127 - Mesačný záznam o kontrole výkonu upratovacích prác, ktoré analyzujú vedúci oddelení správy prevádzok za Objednávateľa.
6. Dodávateľ je povinný vadné plnenie bezplatne odstrániť **okamžite, bez zbytočného odkladu** po jeho telefonickom oznámení Dodávateľovi, resp. najneskôr v lehote **do 2 hodín** od písomného zápisu do knihy reklamácii. Ak vada nie je odstránená v zmysle tohto bodu prvej vety, poskytne Dodávateľ Objednávateľovi **zľavu vo výške 10 % z ceny** za miestnosť či priestor, v ktorej sa predmetná vada neodstránila v danej lehote. Ak vada plnenia spočíva v tom, že Služba bola poskytnutá v menšom rozsahu ako dohodnutom v zmysle Zmluvy, za takto poskytnutú Službu vzniká Dodávateľovi nárok na dohodnutú cenu poníženú o rozsah Služby , ktorú Dodávateľ nevykonal. Ak vada plnenia spočíva v tom, že Služba nebola poskytnutá vôbec, za nevykonanú Službu nevzniká Dodávateľovi nárok na dohodnutú cenu. Pri každom jednotlivom prípade zistenia pozitívnych výsledkov sterov dezinfekcie má Objednávateľ právo znížiť cenu za Služby na príslušnom pracovisku Objednávateľa, v príslušnom mesiaci o 10%.
7. Sumarizáciu nevybavených reklamácií budú realizovať manažérky pre ošetrovateľstvo za jednotlivé pracoviská Objednávateľa na základe výstupov vedúcich sestier Objednávateľa.
8. Ak Dodávateľ vadné plnenie, ktoré bolo reklamované neodstráni v stanovenej lehote, zaväzuje sa zaplatiť Objednávateľovi **zmluvnú pokutu** vo výške **500,- EUR** za každú nevybavenú reklamáciu samostatne. Zmluvnú pokutu je možné uplatniť aj opakovane.
9. Ak Dodávateľ vadné plnenie, ktoré bolo reklamované odstráni v stanovenej lehote (do 2 hodín), zaväzuje sa zaplatiť Objednávateľovi zmluvnú pokutu vo výške 100,- EUR za každú takto vybavenú reklamáciu samostatne. Zmluvnú pokutu je možné uplatniť aj opakovane.
10. Dodávateľ záväzne vyhlasuje, že v prípade nedostatkov vyplývajúcich z Predmetu jeho plnenia podľa tejto Zmluvy zistených vonkajšími orgánmi štátnej správy, za ktoré bude Objednávateľovi uložená peňažná pokuta v zmysle osobitných všeobecne záväzných právnych predpisov, zaväzuje sa túto pokutu uhradiť v mene Objednávateľa v predpísanej výške a v lehote splatnosti určenej v rozhodnutí správneho orgánu o uložení pokuty. V prípade nedodržania tohto záväzku vzniká Objednávateľovi voči Dodávateľovi pohľadávka vo výške predpísanej pokuty, za uloženie ktorej zodpovedá Objednávateľovi podľa tejto Zmluvy.
11. Komunikácia medzi poverenými zamestnancami Objednávateľa a Dodávateľom bude operatívne a bezodkladne zabezpečená prostredníctvom poverenej osoby Dodávateľa. Poverená osoba Dodávateľa bude operatívne riadiť prácu zamestnancov Dodávateľa, preberať požiadavky od poverených zamestnancov Objednávateľa a v prípade potreby dávať pokyny zamestnancom Dodávateľa na odstránenie zistených vád. V prípade potreby sa telefonicky dohodnú alebo osobne stretnú poverení zamestnanci Objednávateľa a poverená osoba Dodávateľa. **Poverená osoba Dodávateľa** určená na kontakt s Objednávateľom je **........................**telefonický kontakt **.........................**
12. Objednávateľ si vyhradzuje právo pravidelnej ako aj náhodnej kontroly poskytovaných Služieb epidemiológom Objednávateľa, ktorý je povinný oznámiť výsledok predmetnej kontroly Dodávateľovi. Dodávateľ sa zaväzuje, že bude včas odpovedať na otázky Objednávateľa ohľadne dodržiavania kvality poskytovaných služieb, technologického postupu služieb a dezinfekčného programu.
13. Dodávateľ zodpovedá v plnom rozsahu za škodu spôsobenú vlastným zavinením, ako aj zavinením osôb, ktoré použil na splnenie záväzkov zo Zmluvy Objednávateľovi na majetku a veciach Objednávateľa nesprávnym poskytnutím Služieb a v rozpore so všeobecne záväznými právnymi predpismi SR.
14. Pri škodách, za ktoré Dodávateľ zodpovedá a ktoré vznikli v dôsledku porušenia jeho zmluvných povinností, poskytne Dodávateľ Objednávateľovi náhradu škody v zmysle Obchodného zákonníka. Dodávateľ zodpovedá aj za škodu spôsobenú tretím osobám v priebehu vykonávania Predmetu zmluvy.
15. Dodávateľ je povinný bezodkladne písomne oznámiť Objednávateľovi závady, nedostatky a škody na nábytku, elektrických zariadeniach a vodovodných inštaláciách a iných zariadeniach v miestach čistiacich prác, ktoré zistil pri vykonávaní Predmetu zmluvy, inak zodpovedá za škodu, ktorá v tejto súvislosti vznikla.
16. Dodávateľ priamo zodpovedá za škodu, ktorá vznikne jeho zamestnancom pri výkone práce podľa tejto Zmluvy, v prípade vzniku pracovného úrazu pracovníka Dodávateľa, sa uplatnia ustanovenia zákona č. 311/2001 Z.z. Zákonník práce v platnom znení a zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v platnom znení.

**Článok VI**

**Práva a povinnosti Zmluvných strán**

1. Dodávateľ sa zaväzuje:
2. poskytovať Služby na svoje náklady a na svoje nebezpečenstvo riadne a včas v súlade s ustanoveniami tejto Zmluvy a podľa pokynov Objednávateľa s odbornou starostlivosťou,
3. poskytovať Služby tak, aby nenarušovali plynulosť pracovného procesu Objednávateľa,
4. poskytovať Služby potrebným počtom zamestnancov tak, aby bol riadne zabezpečený Predmet zmluvy,
5. po ukončení Služieb tvoriacich Predmet zmluvy zabezpečiť, aby v upratovaných priestoroch boli zavreté okná, zhasnuté svetlá, zavreté vodovodné batérie a dvere riadne uzamknuté,
6. dodržiavať platnú legislatívu Slovenskej republiky pre Predmet zmluvy v súlade s prevádzkovými potrebami Objednávateľa, jeho internými predpismi, ktoré je povinný Objednávateľ Dodávateľovi sprístupniť a hygienickými požiadavkami zodpovedajúcimi potrebám zdravotníckeho zariadenia v zmysle vyhlášky č. 553/2007 Z.z., ktorou sa ustanovujú podrobnosti o požiadavkách na prevádzku zdravotníckych zariadení z hľadiska ochrany a zdravia v znení neskorších predpisov ako aj iných súvisiacich predpisov,
7. vypracovať technologický postup poskytovania pravidelných Služieb v súlade s požiadavkami epidemiológa Objednávateľa, epidemiologickej situácie a platnou legislatívou SR,
8. oznámiť Objednávateľovi všetky okolnosti, ktoré zistil pri poskytovaní Služieb a ktoré môžu mať vplyv na zmenu jeho pokynov,
9. zabezpečiť a používať certifikované a ekologicky nezávadné čistiace a dezinfekčné prostriedky so spektrom účinnosti A, B, T, M, V, vyhovujúce hygienickým normám SR,
10. zabezpečiť vynášanie ostatného odpadu v plastových vreciach do kontajnerov určených na zber ostatného odpadu a zároveň označovať žlté vrecia s nebezpečným odpadom názvom príslušnej kliniky/oddelenia a nemocnice/pracoviska Objednávateľa, a to buď nalepeným štítkom alebo permanentnou fixou,
11. zabezpečiť svojim zamestnancom predmety a pomôcky potrebné na odborné poskytovanie dohodnutých Služieb,
12. zabezpečiť označenie mokrého (umytého) povrchu na jednotlivých pracoviskách Objednávateľa príslušným piktogramom,
13. viesť záznamy o vykonaných Službách v rozsahu stanovenom príslušnými právnymi predpismi,
14. dodržiavať predpisy bezpečnosti a ochrany zdravia pri práci a požiarnej ochrany, vrátane vybavenia svojich zamestnancov v dostatočnom množstve osobitnými ochrannými pracovnými prostriedkami/pomôckami, pracovným ošatením, obuvou a pod.
15. zabezpečiť jednotné, farebné odlíšenie odevov svojich zamestnancov od zamestnancov Objednávateľa, prípadne logom alebo iným viditeľným označením,
16. dodržiavať hygienicko - epidemiologický režim pre upratovacie Služby v zdravotníckom sektore,
17. zachovávať mlčanlivosť o skutočnostiach a veciach, o ktorých sa dozvedel pri plnení Predmetu zmluvy, pričom znáša právne následky porušenia tejto povinnosti,
18. umožniť Objednávateľovi vykonávať externé audity systému manažérstva kvality a systému environmentálneho manažérstva uplatňovaného v organizácii Objednávateľa,
19. vykonať ohniskovú dezinfekciu pri výskyte prenosného ochorenia a epidemiologicky rizikových mikroorganizmov
20. Dodávateľ sa ďalej zaväzuje:
21. Na vlastné náklady zabezpečiť **zaočkovanie** všetkých svojich zamestnancov v rozsahu povinného očkovania (s výnimkou, ak v prípade povinného očkovania sú známe kontraindikácie) a zároveň s ohľadom na expozíciu zamestnanca Dodávateľa k vybraným prenosným ochoreniam pri výkone pracovných činností v zdravotníckom zariadení (§ 8 vyhlášky MZ SR č. 585/2008 Z. z. ktorou sa ustanovujú podrobnosti o prevencii a kontrole prenosných ochorení) v týchto prípadoch aj v rozsahu očkovania, ktoré nie je povinné podľa platnej legislatívy pred nástupom do práce podľa vyhlášky Ministerstva zdravotníctva Slovenskej republiky č. 585/2008 Z. z., ktorou sa ustanovujú podrobnosti o prevencii a kontrole prenosných ochorení v znení neskorších predpisov, avšak je nevyhnutné podľa pokynov Objednávateľa. Dodávateľ sa zaväzuje splnenie tejto povinnosti Objednávateľovi preukázať záznamom o zaočkovaní svojich zamestnancov (upratovacieho personálu), ktorý sa zaväzuje predložiť manažérke pre ošetrovateľstvo určeného pracoviska Objednávateľa, v ktorom upratovací personál poskytuje Služby podľa tejto Zmluvy,
22. Za prítomnosti zodpovedného a povereného pracovníka Objednávateľa za dané pracovisko Objednávateľa, Dodávateľ zabezpečí na vlastné náklady **odborné zaškolenie** svojich zamestnancov, a to odborne spôsobilou osobou v dezinfekčnej oblasti o dezinfekcii a správnej manipulácii s dezinfekčnými prípravkami v súlade s platnými právnymi predpismi. Vykonanie zaškolenia bude riadne zapísané na Protokole o zaškolení. Protokol o zaškolení bude obsahovať: názov a rozsah, čoho sa zaškolenie týka; mená zaškoleného personálu, ktorí vlastnoručným podpisom potvrdia, že boli riadne oboznámení s predmetom zaškolenia; podpisy oboch Zmluvných strán, resp. poverených osôb. Zodpovedný a poverený pracovník Objednávateľa za dané pracovisko je povinný dostaviť sa k odbornému zaškoleniu zamestnancov podľa tohto bodu najneskôr do 4 hodín od obdržania telefonickej alebo emailovej výzvy zo strany Dodávateľa. V prípade, ak sa zodpovedný a poverený pracovník Objednávateľa za dané pracovisko Objednávateľa nedostaví k odbornému zaškoleniu zamestnancov, platí, že zamestnanci boli riadne zaškolení a Objednávateľ si z tohto titulu nemôže uplatňovať voči Dodávateľovi žiadne nároky,
23. Predložiť Objednávateľovi na vyžiadanie aktuálny dezinfekčný program. **Dezinfekčný program** podlieha schváleniu Objednávateľa, zastúpeného nemocničným epidemiológom za príslušnú nemocnicu, resp. pracovisko Objednávateľa. Nový dezinfekčný program sa začne uplatňovať až po jeho schválení podľa tohto písmena tohto ods. tohto článku tejto Zmluvy a do toho času postupuje Dodávateľ podľa aktuálneho dezinfekčného programu. **Kontroly mikrobiálnej kontaminácie prostredia (stery)** vykonávané Dodávateľom musia byť realizované za prítomnosti vedúceho pracovníka daného pracoviska Objednávateľa. O vykonanej kontrole sa vykoná písomný záznam podpísaný obidvoma Zmluvnými stranami,
24. Dodávať ako súčasť upratovacích prác mesačne dodá Objednávateľovi vrecia odpadu v približnom počte kusov: pre Pracovisko Objednávateľa - Nemocnica Ružinov: čierne- cca 18 300 ks, modré – cca 4200 ks, žlté- cca 5600 ks; pre Pracovisko - Objednávateľa akad. L. Dérera: čierne- cca 16100 ks, modré- cca 3000 ks, žlté- cca 9600 ks; pre Pracovisko Objednávateľa Nemocnica sv. Cyrila a Metoda: čierne - cca 31000 ks, modré- cca 3000 ks, žlté- cca 10300 ks; pre Pracovisko Objednávateľa - Nemocnica Staré Mesto: čierne- cca 6500 ks, modré cca 1500 ks, žlté- cca 1500 ks; pre Pracovisko Objednávateľa - Nemocnica ŠGN Podunajské Biskupice: čierne- cca 3700 ks, modré –cca 900 ks, žlté cca- 1550 ks. Vrecia budú v hrúbkach: čierne a modré minimálne 0,04 mikrometer, žlté minimálne 0,07 mikrometer vo farebnom rozlíšení podľa požiadaviek Objednávateľa, a to:
* žlté pevné plastové vrecia na infekčný – nebezpečný odpad (NO),
* čierne plastové vrecia na komunálny odpad (KO), môže byť aj na plasty (PET fľaše),
* modré plastové vrecia na ostatný neinfekčný odpad,
* repasované modré alebo čierne plastové vrecia na odpad – plasty,

všetko podľa požiadaviek Objednávateľa a v súlade s poriadkom Objednávateľa Po – 07 Prevádzkovo – manipulačný poriadok pre odpady (ďalej len ,,**PO -07**“), ktorý Objednávateľ predloží Dodávateľovi na vyžiadanie v súlade s touto Zmluvou. Dodávateľ zabezpečí zaškolenie personálu Objednávateľa s nakladaním s odpadmi v zmysle Po\_07. Vykonanie zaškolenia bude riadne zaznamenané na Protokole o zaškolení, s uvedením mien zaškoleného personálu Objednávateľa, ktorí vlastnoručným podpisom potvrdia, že boli riadne oboznámení s predmetom zaškolenia. Dodávateľ zabezpečí čistotu, dezinfekciu a poriadok v okolí kontajnerov na komunálny aj infekčný nebezpečný odpad. Dodávateľ sa zaväzuje dodržiavať separáciu odpadu.

1. Zabezpečiť odnášanie odpadu nie len počas pracovných dní, ale v plnom rozsahu aj počas víkendov a sviatkov. V tejto súvislosti je Dodávateľ povinný zabezpečiť adekvátne a dostatočné personálne obsadenie vrátane nočných služieb, ktoré bude opatrené mobilným telefónom.
2. Zamestnanci Dodávateľa nie sú oprávnení:
3. nahliadať do písomností, ani do žiadnych iných databáz, informačných zdrojov, nosičov informácií, skríň, písacích stolov a pod. v objektoch Objednávateľa, a akýmkoľvek spôsobom nakladať s akýmikoľvek písomnosťami, dokumentmi a inými dokladmi, ku ktorým budú mať prístup na mieste vykonávania Služieb podľa tejto Zmluvy,
4. používať kancelársku techniku, telefóny a iné vybavenie priestorov Objednávateľa,
5. umožniť prístup na miesto vykonávania Predmetu zmluvy osobám, ktoré nie sú Dodávateľom určené na vykonanie Služieb podľa tejto Zmluvy,
6. odchýliť sa od pokynov Objednávateľa, ktorými sú viazaní pri vykonávaní Predmetu zmluvy.
7. Dodávateľ zodpovedá v plnom rozsahu za bezpečnosť a ochranu zdravia svojich zamestnancov, ktorí v jeho mene Služby poskytujú v priestoroch Objednávateľa podľa tejto Zmluvy.
8. Dodávateľ zabezpečí kontrolu svojich zamestnancov, aby Služby u Objednávateľa nevykonávali pod vplyvom alkoholu alebo iných omamných látok. V prípade zistenia Dodávateľa, že niektorá z uvedených osôb je pod vplyvom alkoholu alebo iných omamných látok, je povinný okamžite túto osobu nahradiť. Dodávateľ je povinný zabezpečiť kontrolu svojich zamestnancov na zistenie alkoholu alebo iných omamných látok, vždy ak ho o to požiada Objednávateľ.
9. Objednávateľ sa zaväzuje zabezpečiť proces ponukového konania v zmysle zákona č. 278/1993 Z.z. o správe majetku štátu v planom znení, predmetom ktorého bude nájom nebytových priestorov ako sú napr. : a) šatne a sociálne zariadenia, b) zodpovedajúce priestory pre čistiacu techniku, riadne uzamykateľné, c) ostatné miestnosti. Prenájom nebytových priestorov podľa tohto ods. tohto čl. tejto Zmluvy bude riešený samostatnou nájomnou zmluvou, uzatvorenou medzi Objednávateľom a Dodávateľom v zmysle zákona č. 116/1990 Zb. v znení neskorších predpisov, zákona č. 278/1993 Z.z. o správe majetku štátu v znení neskorších predpisov a platných právnych noriem vydaných Ministerstvom zdravotníctva SR.
10. Objednávateľ si vyhradzuje právo pravidelnej kontroly Predmetu zmluvy vykonávaného Dodávateľom, a to ústavným hygienikom a/alebo určeným pracovníkom Objednávateľa.
11. Objednávateľ sa zaväzuje:
12. písomne informovať Dodávateľa o všetkých skutočnostiach, ktoré majú podstatný význam pre poskytovanie Služieb,
13. poskytnúť Dodávateľovi potrebnú súčinnosť pri poskytovaní Služieb,
14. bezplatne poskytnúť dodávku teplej a studenej vody, elektrickej energie v potrebnej miere na poskytovanie Služieb,
15. poskytnúť poverenej osobe Dodávateľa kľúče od upratovaných priestorov alebo zabezpečiť iný bezproblémový prístup k týmto priestorom,
16. informovať Dodávateľa o vzniknutých škodách, ktorých spôsobenie sa pripisuje zamestnancom Dodávateľa a ostatným osobám, ktoré používa pri plnení Predmetu zmluvy,
17. sprístupniť všetky interné predpisy Dodávateľovi súvisiace s Predmetom zmluvy,
18. zabezpečiť prístup ku zberným kontajnerom odpadu,
19. zabezpečiť závodné stravovanie pre pracovníkov Dodávateľa.

**Článok VII**

**Osobitné dojednania o vzájomnom spolupôsobení**

1. Dodávateľ sa zaväzuje v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES a zákonom č. 18/2018 Z.z. o ochrane osobných údajov v platnom znení (ďalej len ,,**zákon o ochrane osobných údajov**“), vykonať poučenie svojich zamestnancov o právach a povinnostiach ustanovených týmto nariadením a zákonom a zodpovednosti za ich porušenie, o čom vyhotoví záznam, ktorý sa založí do osobného spisu zamestnanca Dodávateľa a bude tvoriť jeho neoddeliteľnú súčasť.
2. Dodávateľ sa zaväzuje v zmysle zákona o ochrane osobných údajov zachovávať mlčanlivosť o osobných údajoch, s ktorými príde zamestnanec Dodávateľa do styku, tie nesmie využiť ani pre osobnú potrebu a bez súhlasu Objednávateľa ich nesmie zverejniť a nikomu poskytnúť ani sprístupniť. Táto povinnosť zachovávania mlčanlivosti zamestnanca Dodávateľa trvá aj po ukončení jeho pracovného pomeru alebo obdobného pracovného vzťahu.
3. Dodávateľ vyhlasuje, že vzhľadom na finančné plnenie z tejto Zmluvy si je vedomý skutočnosti, že sa považuje za partnera verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „**ZoRPVS**“), a je súčasne zapísaný v registri partnerov verejného sektora (ďalej len „**register**“), ktorého správcom a prevádzkovateľom je Ministerstvo spravodlivosti Slovenskej republiky.
4. Za podstatné porušenie tejto Zmluvy v súvislosti s ZoRPVS s právom Objednávateľa odstúpiť od tejto Zmluvy sa rozumie:
* ak dôjde k výmazu Dodávateľa, ako partnera verejného sektora, z registra počas platnosti tejto Zmluvy;
* ak je partner verejného sektora (Dodávateľ) viac ako 30 dní v omeškaní so splnením povinnosti podľa § 10, ods. 2 tretej vety ZoRPVS.
1. Monitoring upratovacích a dezinfekčných Služieb podľa tejto Zmluvy predstavuje:
2. Záznam upratovacích prác, ktorý vychádza z Harmonogramu a z Dezinfekčného programu bude vyhotovený vo forme voľných listov, A4 formátu, na obdobie kalendárneho mesiaca vo dvoch origináloch. V zázname zodpovedný zamestnanec Dodávateľa vykonávajúci upratovanie a dezinfekčné práce svojim podpisom potvrdí vykonanie stanoveného rozsahu prác za každý deň samostatne. Záznam sa bude nachádzať na každom oddelení a prevádzke pracoviska Objednávateľa. Záznam, resp. vykonanie prác potvrdí svojim podpisom určený zodpovedný zamestnanec Objednávateľa. Jeden originál záznamu, resp. záznamov, bude mesačne pozadu predkladať vedúci zamestnanec príslušného pracoviska Objednávateľa vedúcemu ..................
3. Mikrobiologické rozbory bude Dodávateľ, ak sa s Objednávateľom nedohodne inak, vykonávať na všetkých pracoviskách Objednávateľa samostatne, na vlastné náklady, a to jedenkrát mesačne na komplexe operačných sál, operačných a pôrodných sálach, JIS, ÁRO, centrálnej sterilizácii, dialyzačných oddeleniach.
4. Dodávateľ je oprávnený plniť predmet plnenia tejto Zmluvy prostredníctvom subdodávateľov, tým však nie je dotknutá zodpovednosť dodávateľa za plnenie predmetu tejto Zmluvy alebo na ňu nadväzujúcich čiastkových zmlúv. Údaje o všetkých známych subdodávateľoch v čase uzatvorenia tejto Zmluvy uvádza dodávateľ v Prílohe č. 5 Zmluvy. Zároveň sa dodávateľ s objednávateľom dohodli, že dodávateľ vždy do 15 dní po skončení každého štvrťroka platnosti tejto Zmluve zaktualizuje a zašle objednávateľovi zoznam svojich subdodávateľov uvedený v Prílohe č. 5 tejto Zmluvy, pričom túto aktualizáciu vykoná ku dňu vyhotovenia tohto zoznamu a v štruktúre uvedenej v Prílohe č. 5 Zmluvy. Ak dodávateľ v uvedenom termíne aktualizáciu nezašle objednávateľovi, má sa za to, že zoznam subdodávateľov sa oproti poslednej verzii zoznamu nijako nezmenil. Zmluvné strany sa súčasne dohodli, že v prípade ak u dodávateľa dôjde k zmene subdodávateľa počas plynutia štvrťroka platnosti tejto Zmluvy, je dodávateľ oprávnený nového subdodávateľa oznámiť objednávateľovi aj mimo aktualizácie v zmysle tohto odseku a uvedené je považované za riadne oznámenie nového subdodávateľa. dodávateľ tiež vyhlasuje, že v prípade, ak bude plniť predmet plnenia tejto Zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto Zmluvy v registri zapísaní. V prípade, ak počas platnosti tejto Zmluvy dôjde k právoplatnému výmazu subdodávateľa z registra, je dodávateľ povinný okamžite ukončiť plnenie tejto Zmluvy prostredníctvom takéhoto subdodávateľa. Porušenie povinnosti vykonať overenie identifikácie konečného užívateľa výhod v zmysle § 11 ods. 2 ZoRPVS alebo nesplnenie povinnosti vykonať zápis oprávnenej osoby do registra včas v zmysle § 10 ods. 2 tretej vety ZoRPVS bude mať za následok, že objednávateľ, s ktorým partner verejného sektora (dodávateľ) uzavrel Zmluvu, nemusí plniť svoje zmluvné povinnosti a nedostane sa tým do omeškania so splnením svojho záväzku.

**Článok VIII**

**Povinnosti Dodávateľa v oblasti Bezpečnosti a ochrany zdravia pri práci a ochrany**

**proti požiarom** (ďalej len „**BOZP a OPP**“)

1. Dodávateľ je pre oblasť BOZP a OPP povinný zabezpečiť dodržiavanie zásad bezpečnosti a ochrany zdravia pri práci a ochrany pred požiarmi v súlade s ustanoveniami zákona č. 124/2006 Z.z. o bezpečnosti a ochrane zdravia pri práci v znení neskorších predpisov, zákona č. 314/2001 Z.z. o ochrane pred požiarmi a od nich sa odvíjajúcich predpisov, ako i ostatných predpisov BOZP a OPP. Dodávateľ je zároveň povinný vybaviť svojich zamestnancov príslušnými osobnými ochrannými pracovnými prostriedkami a zabezpečiť ich používanie. Pred prvým vstupom na pracoviská Objednávateľa je Dodávateľ povinný zabezpečiť v spolupráci s Objednávateľom výkon vstupnej inštruktáže BOZP jeho zamestnancov na oddelení BOZP Objednávateľa.
2. Zamestnanci Dodávateľa sú povinní v objektoch Objednávateľa dodržiavať osobitné interné predpisy vydané Objednávateľom, s ktorými budú riadne oboznámení pri vstupnej inštruktáži podľa ustanovení tejto Zmluvy. Dodávateľ preberá zodpovednosť za porušenie týchto osobitných interných predpisov jeho zamestnancami.
3. Dodávateľ sa zaväzuje dodržiavať zákaz fajčenia na všetkých pracoviskách Objednávateľa.

**Článok IX**

**Ochrana dôverných informácií**

1. Zmluvné strany sa dohodli, že všetky informácie, ktoré si poskytli v rámci rokovania a uzatvárania tejto Zmluvy, ako aj informácie, ktoré si poskytnú, alebo ktoré inak vyplynú pri plnení tejto Zmluvy, sa považujú za dôverné a zostanú podľa ich vôle utajené, a že tieto informácie neprezradia tretej osobe a ani ich nepoužijú v rozpore s ich účelom pre svoje potreby. Vo vzťahu k tretím osobám budú zachovávať mlčanlivosť o obsahu tejto Zmluvy a príjmu opatrenia, ktoré znemožnia ich prístupnosť tretím osobám. Zmluvné strany berú na vedomie, že táto Zmluva sa zverejňuje v Centrálnom registri zmlúv Úradu vlády SR. Zverejnenie sa zaväzuje zabezpečiť Objednávateľ.
2. Ustanovenia predchádzajúceho bodu sa nevzťahujú na prípady, kedy:
	* majú Zmluvné strany opačnú povinnosť stanovenú zákonom a/alebo;
	* takéto informácie poskytnú osobám, ktoré majú zo zákona povinnosť mlčanlivosti alebo;
	* sa takéto informácie stanú verejne známymi, či dostupnými.

 **Článok X**

**Záverečné ustanovenia**

1. Komunikácia Zmluvných strán v rámci plnenia tejto Zmluvy sa uskutoční prostredníctvom určených poverených osôb, ktorými sú:

Za Dodávateľa: .........., tel. č.: ..............................., e-mail: ..................

Za Objednávateľa: ................., a to tel. č. .................., e-mail: .....................

Poverenými osobami Objednávateľa pre účely uplatnenia reklamácie sú, okrem poverenej osoby Objednávateľa uvedenej v tomto odseku tohto článku, aj poverení zamestnanci Objednávateľa uvedení v článku VII tejto Zmluvy.

1. Zmluva sa vyhotovuje v troch (3) vyhotoveniach, z toho dve (2) vyhotovenia obrží objednávateľ a jedno (1) vyhotovenie dodávateľ.
2. Práva a povinnosti Zmluvných strán, vyplývajúce zo Zmluvy sa riadia právnym poriadkom Slovenskej republiky. Právne vzťahy neupravené Zmluvou sa riadia príslušnými ustanoveniami Obchodného zákonníka zákona o verejnom obstarávaní a ďalšími súvisiacimi platnými právnymi predpismi SR.
3. Akékoľvek zmeny a doplnenia tejto Zmluvy budú Zmluvné strany riešiť formou písomných vzostupne očíslovaných dodatkov, ktoré sa po obojstrannom súhlasnom podpise oprávnených Zmluvných strán stanú neoddeliteľnou súčasťou tejto Zmluvy. Zmluvné strany budú prípadné dodatky k tejto zmluve uzatvárať v súlade s ustanoveniami zákona o verejnom obstarávaní. Uvedené sa netýka zmeny kontaktných osôb, ktoré môže príslušná Zmluvná strana zmeniť svojim jednostranným rozhodnutím, doručeným v písomnej forme druhej Zmluvnej strane.
4. Prípadne spory a nedorozumenia, ktoré vzniknú zo Zmluvy sa budú Zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa Zmluvné strany nedohodnú, budú sa riadiť slovenským právnym poriadkom a všetky spory z tejto dohody medzi Zmluvnými stranami budú riešené príslušnými slovenskými súdmi.
5. Miestom pre doručovanie písomností sú adresy Zmluvných strán uvedené v záhlaví tejto Zmluvy. Každá zo Zmluvných strán je povinná písomne oznámiť druhej Zmluvnej strane akúkoľvek zmenu ohľadne doručovania (vrátane zmeny e-mailovej adresy uvedenej v tejto Zmluve), a to bezodkladne po tom, čo dôjde k takejto zmene. Pokiaľ sa z dôvodu oneskoreného alebo nevykonaného oznámenia o zmene miesta doručovania nepodarí včas a riadne doručiť písomnosť druhej Zmluvnej strane, považuje sa deň neúspešného pokusu o opakované doručenie písomnosti za deň doručenia písomnosti druhej Zmluvnej strane so všetkými právnymi dôsledkami.
6. Zmluvné strany prehlasujú, že v čase uzatvorenia Zmluvy nie sú im známe žiadne okolnosti, ktoré by bránili, alebo vylučovali uzatvorenie Zmluvy, resp. ktoré by mohli byť vážnou prekážkou k jej splneniu.
7. Zmluvné strany vyhlasujú, že na právne úkony sú plne právne spôsobilé a že obsah Zmluvy sa zhoduje so súhlasnými, slobodnými a vážnymi prejavmi ich skutočnej vôle, že Zmluvu neuzavreli v tiesni alebo za nápadne nevýhodných podmienok.
8. **Neoddeliteľnou súčasťou Zmluvy je :**

Príloha č. 1: Harmonogram a rozsah pravidelných upratovacích, čistiacich a dezinfekčných Služieb

Príloha č. 2: Špecifikácia úkonov pravidelných Služieb

Príloha č. 3: Dezinfekčný program

Príloha č. 4: Kalkulácia zmluvnej ceny za poskytovanie pravidelných upratovacích, čistiacich a

dezinfekčných služieb a mesačná fakturácia zazmluvnených plôch

Príloha č. 5: Zoznam subdodávateľov

Za Objednávateľa v Bratislave dňa .................:

 .......................................................... ............................................................

 **Univerzitná nemocnica Bratislava Univerzitná nemocnica Bratislava**

Za Dodávateľa v ................... dňa ........................:

 ......................................................

.............

...........................................

Príloha č. 1 Rámcovej zmluvy

**Harmonogram a rozsah pravidelných upratovacích, čistiacich a dezinfekčných Služieb**

* + *doplní uchádzač na základe špecifikácie úkonov pravidelných upratovacích, čistiacich a dezinfekčných služieb uvedených v prílohe č. 2 Rámcovej zmluvy*

Príloha č. 3 Rámcovej zmluvy

**Dezinfekčný program**

* + *doplní len úspešný uchádzač*

Príloha č. 5 Rámcovej zmluvy

**Zoznam subdodávateľov**

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa****(obchodné meno, IČO, sídlo)** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |